**Rallijsprinta "Kalnamuiža 2014" mediju akreditācijas noteikumi**

Lūdzam Jūs iepazīties ar rallijsprinta "Kalnamuiža 2014" mediju akreditācijas un drošības noteikumiem un rūpīgi aizpildīt mediju akreditācijas anketu. Nepareizi vai nepilnīgi aizpildītas akreditācijas anketas var netikt izskatītas.

**Akreditācijas pamatprincipi**

Iesniedzot akreditācijas pieteikumu žurnālists apņemas pienācīgi un korekti informēt pārstāvētā medija auditoriju par pasākumu gan pirms, gan arī pēc pasākuma norises.

Akreditācija paredzēta:

Mediju fotogrāfiem;

Mediju video operatoriem.

Akreditācijas nav paredzētas reklāmas vai sabiedrisko attiecību aģentūrām, mediju pārstāvjiem, kuri nav fotogrāfi vai video operatori, kā arī komandu vai sponsoru pārstāvjiem.

Iespēju robežās tiks akreditēti arī komandu fotogrāfi.

Akreditētas tiek tikai personas, kuras, akreditācijas anketas iesniegšanas brīdī, sasniegušas 18 gadu vecumu.

**Īpašie noteikumi fotogrāfiem un video operatoriem**

Visiem fotogrāfiem un video operatoriem, lai dokumentētu sacensības, ir jābūt:

dzīvības apdrošināšanas polisei (t.sk. sporta sacensībām) vismaz 1425 EUR vērtībā;

rallijsprinta "Kalnamuiža 2014" organizatoru izsniegtai mediju vestei. Akreditētiem fotogrāfiem vai video operatoriem mediju vestes būs pieejamas par garantijas maksu 30 EUR.

Saņemtās mediju vestes kategoriski aizliegts nodot citām personām.

**Akreditācijas iesniegšana un saņemšana**

Akreditācijas anketas jāiesniedz līdz 2014.gada 8.maija plkst. 12:00. Mediju pārstāvjiem, kas iesniegs akreditācijas pieteikumu pēc noteiktā termiņa, organizators negarantē pieteikuma apstiprināšanu. Aizpildīta akreditācijas anketa jānosūta sacensību organizatoriem uz e-pastu: dzintars@rallykurzeme.lv.

Iesniegtās akreditācijas anketas organizators izskata vienas (1) darbadienas laikā no saņemšanas brīža. Akreditācijas apstiprinājumu vai noraidījumu organizators nosūta pa e-pastu.

Mediju vestes būs iespējams saņemt 10.maijā no plkst.9:00 līdz plkst.13:00 rallijsprinta centrā (Piena muiža – Berghof, Sieksāte, Rudbāržu pagasts, Skrundas novads). Mediju vestes iespējams saņemt, tikai ierodoties personīgi.

**Rallijsprinta "Kalnamuiža 2014" drošības noteikumi mediju pārstāvjiem.**

1. Sacensību vietā kategoriski aizliegts atrasties alkohola vai narkotisko vielu reibumā.

2. Akreditētiem žurnālistiem, fotogrāfiem un video operatoriem obligāti jāievēro visi trases apsargu, tiesnešu un sacensību oficiālo personu norādījumi.

3. Akreditētajiem fotogrāfiem un video operatoriem, kuriem ir mediju vestes, ir tiesības atrasties trases bīstamajās vietās, bet ne tālāk kā 1 metru no izvietotajām drošības lentām.

4. Akreditētiem žurnālistiem, kuriem nav mediju vestes, nav tiesību atrasties trases bīstamajās zonās. Pārkāpjot šo noteikumu akreditācija var tikt anulēta.

5. Servisa parkā un trasē uzmanieties no braucošām automašīnām. Jūsu drošība ir atkarīga tikai no jums. Pievērsiet pastiprinātu uzmanību apkārt notiekošajam.

6. Neejiet pārāk tuvu sacensību automašīnām servisa zonā. Ļaujiet mehāniķiem brīvi ap tām strādāt. Netraucējiet komandas personāla darbu.

7. Neatbalstieties pret sacīkšu automašīnām, tās var pēkšņi sākt kustību, kā arī auto detaļas var būt trauslas vai karstas.

8. Nestāviet tuvu ugunsdzēsības, tiesnešu vai ātrās palīdzības automašīnām. Tās var strauji sākt kustību bez iepriekšēja brīdinājuma.

9. Izvēlieties pēc iespējas drošāku atrašanās vietu trasē. Vienmēr esat gatavs nestandarta situācijām vai negadījumiem trasē. Ja atrodieties tiešā trases tuvumā, vienmēr sekojiet līdzi trasē notiekošajam.

10. Ja nepieciešams caurskatīt uzņemto materiālu, nedariet to tiešā trases tuvumā. Izvēlieties drošāku vietu.

11. Izvairieties no trases šķērsošanas sacensību laikā. Ja tomēr tas ir jādara, tad trasi šķērsojiet vietā ar labu pārredzamību un iepriekš pārliecinieties, ka netuvojas sacīkšu auto.

12. Jūsu paraksts saņemot mediju akreditāciju apliecina, ka esat iepazinies ar Mediju pārstāvju drošības un akreditācijas noteikumiem un uzņematies pilnu atbildību par savu rīcību.

13. Jebkura drošības noteikumu neievērošana var būt par iemeslu akreditācijas anulēšanai un izraidīšanai no trases.

14. Nosūtot aizpildītu mediju akreditācijas pieteikumu Jūs apliecināt, ka esat iepazinies ar mediju pārstāvju drošības noteikumiem un mediju pārstāvju akreditācijas noteikumiem, piekrītat tiem uzņematies pilnu atbildību par savu rīcību.

**Sīkāka informācija:**

Rallijsprinta "Kalnamuiža 2014" preses pārstāvis

Dzintars Hmieļevskis

Tel.: +371 25954279

E-pasts: dzintars@rallykurzeme.lv